Էվոկաբանկ

Էվոկաբանկը Հայաստանի 18 առևտրային բանկերից մեկն է։ Բանկի գլխամասը գտնվում է Երևան քաղաքում։ Այն հիմնադրվել է 1990 թ. Սիմոն Գևորգյանի կողմից։ Մինչ 2017 թվականը գործել է Պրոմեթևս և Պրոմեթեյ Բանկ անվամբ։ 2017-ին Բանկը վերանվանվել է Evocabank (Էվոկաբանկ)։

17.01.2023թ. դրությամբ Մարետա Գևորկյանը հանդիսանում է Բանկի ուղղակի նշանակալից մասնակիցը եւ տիրապետում է հասարակ անվանական բաժնետոմսերի 100%-ին, ինչպես նաև՝ 2016թ. թողարկված արտոնյալ բաժնետոմսերի 100%-ին եւ 2020թ. թողարկված արտոնյալ բաժնետոմսերի 99.9%-ին և 2022թ. թողարկված արտոնյալ բաժնետոմսերի 100%-ին։ Բանկն անուղղակի նշանակալից մասնակից չունի։

Էվոկաբանկն ունի 14 մասնաճյուղ՝ Երեւան, Աբովյան, Գյումրի եւ Վանաձոր քաղաքներում։ Բանկի մասնաճյուղերում առկա են նորագույն սարքավորումներ, հերթի կառավարման համակարգ, վճարային տերմինալ, ինչպես նաև՝ արտարժույթի փոխանակման տերմինալ։

Բանկի պատմությունը 
1990: Բանկը հիմնադրվել է և մինչև 2017թ. գործել է Պրոմեթևս և Պրոմեթեյ Բանկ անուններով։

2000: Անդամակցել է S.W.I.F.T. միջազգային փոխանցումների համակարգին։

2005: Դարձել է «Արմենիան Քարդ» ՓԲԸ բաժնետեր և «ԱրՔա» վճարային համակարգի լիիրավ անդամ։

2006: Ստացել է «MasterCard Europe» վճարային համակարգի աֆիլիատ անդամի կարգավիճակ։ Սկսել է թողարկել «Maestro», «MasterCard Standard», «MasterCard Gold», «MasterCard Business» տիպի պլաստիկ քարտեր։

2008: Առաջին անգամ Հայաստանում` Բանկը թողարկել և Շվեյցարական առաջատար բանկերից մեկին է վաճառել սեփական ոչ փաստաթղթային առանց ապահովվածության պարտատոմսեր։

2012: «Global Finance» ամսագիրը, երկրորդ տարին անդընդմեջ, Բանկին ճանաչել է որպես աշխարհի լավագույն ենթապահառու բանկերից մեկը և «Լավագույն ենթապահառու բանկը» Հայաստանում։

2017: Բանկը վերանվանվել է Evocabank-ի՝ փոխելով իր ռազմավարությունը և բիզնես մոդելը՝ անցնելով mobile-first ֆորմատի։ Անդամակցել է VISA վճարային համակարգին։ Ներկայացրել է SingleTOUCH օնլայն վարկատեսակը։ «Global Finance» հեղինակավոր ամսագրի կողմից ճանաչվել է «Լավագույն սպառողական թվային բանկը» Հայաստանում։

2018: Evocabank-ը երկրորդ տարին անընդմեջ «Global Finance» հեղինակավոր ամսագրի կողմից ճանաչվել է «Լավագույն սպառողական թվային բանկը» Հայաստանում։ Ներկայացվել են ArCa-MIR և Shopping Card քարտերը։ Կազմակերպվել է տոնական բացօթյա համերգ։

2019: Evocabank-ի Վարչության նախագահի տեղակալ Կարեն Եղիազարյանը նշանակվել է Բանկի Վարչության նախագահ։ Ներկայացվել է Visa Infinite քարտը։ Բանկը դարձել է Եվրատեսիլ 2019-ի հեռարձակման գլխավոր հովանավոր։ «Global Finance» հեղինակավոր ամսագրի կողմից ճանաչվել է «Լավագույն սպառողական թվային բանկը» Հայաստանում։

2020: Evocabank-ը յուրահատուկ կերպով նշել է իր 3 և Բանկի հիմնադրման 30-ամյակը՝ առաջին անգամ Հայաստանում կազմակերպելով լուսային 300 դրոնների շոու։ 4-րդ տարին անընդմեջ ճանաչվել է «Լավագույն սպառողական թվային բանկը» Հայաստանում։

2021: Evocabank-ի նոր, կրեատիվ լուծումներով կայքը Awwwards թիմի կողմից արժանացել է 2 մրցանակի։ Բանկը ներկայացրել է իր Evoca Gift Card-ը։ Բանկը 2 փուլով թողարկել է պարտատոմսեր, այդ թվում՝ online տարբերակով։ Բանկը սկսել է նոր համագործակցություն Արմենիան Լիզինգ Քամփնի-ի հետ։

2022: Evocabank-ը համալրել է կանոնադրական կապիտալը 3 մլրդ դրամով։ Թողարկել է պարտատոմսեր։ Բանկը ներկայացրել է իր նոր Visa Vision քարտը։ ՀայՓոստի հետ սկսել է համագործակցություն՝ հարմարավետ և հասանելի ֆինտեխ ծառայությունների գծով։ Գործարկել է Evoca mobile POS-ը։

Ծանոթագրություններ 

Հայաստանի բանկեր